**Ալտամիրա ազգային անտառ** (պորտ.՝ Floresta Nacional Altamira), ազգային անտառ Բրազիլիայի Պարա նահանգում։

Տեղագրություն
-------------

Ալտամիրա ազգային անտառը գտնվում է Ամազոն բիոմում։ Ունի 724965.51 հա տարածք։ Այն ընդգրկում է Ալտամիրա, Իտայտուբա և Տրայրան մունիցիպալիտետներից որոշ հատվածներ Պարա նահանգում։ Անտառն ընկած է Ամազոնի հարթավայրերում՝ 180-350 մետր բարձրության վրա։ Ալտամիրան սփռված է Տապաժոս և Շինգու գետերի ջրբաժան գծի միջև։ Այն ներառում է Կուրուայես գետի մի մասը՝ Շինգու ավազանում։ 2009 թվականի տարեկան պլանը թույլատրել է տրամադրել անտառի կառավարման չորս միավորումներ՝ ընդհանուր 380,000 հա, որոնք հատկացվել էին երկու ընկերություններին՝ 40 տարի ժամկետով պայմանագրեր կնքելու և մոտ 900 պաշտոնական աշխատատեղ ստեղծելու համար, որոնց 80 %-ը կլիներ տեղական։

Շրջակա միջավայր
---------------

Տարեկան տեղումների քանակը 2800 մմ է։ Ջերմաստիճանը տատանվում է 24-ից մինչև 33 °C, իսկ միջինը՝ 27 °C է։ Բուսականությունը մեծ մասամբ բաց խոնավ անտառ է՝ լիանաներով, բայց նաև ներառում է խիտ նախալեռնային խոնավ անտառ և ողողատային անտառ։ Բնապահպանական գնահատման արագ ուսումնասիրության արդյունքում հայտնաբերվել է բուսական աշխարհի 145 ցեղի 212 տեսակ։ Էնդեմիկ ձկնատեսակներից են՝ *Aspidoras poecilus*, *Microschemobrycon elongatus*, *Harttia dissidens* և *Hopliancistrus tricornis*։ Էնդեմիկ պրիմատներն են՝ սպիտակ ամերիկյան փոքրիկ կապիկը (*Mico leucippe*) ու *Ateles marginatus*։

Պահպանություն
-------------

Ալտամիրա ազգային անտառը ստեղծվել է 1998 թվականի փետրվարի 2-ին թիվ 2.483 հրամանագրով և կառավարվում է Չիկո Մենդեսի Կենսաբազմազանության պահպանության ինստիտուտի կողմից (*ICMBio*)։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։ Նպատակն է աջակցել անտառային ռեսուրսների կայուն բազմակի օգտագործմանը և գիտական հետազոտությունների իրականացմանը՝ շեշտը դնելով հայրենի անտառների կայուն շահագործման մեթոդների վրա։ Պահպանվող տեսակներից են՝ յագուարը (*Panthera onca*), հսկա ջրասամույրը (*Pteronura brasiliensis*) և ամազոնյան մրջնակերը (*Trichechus inunguis*)։

Էկոլոգիական կայանը գտնվում է տարածաշրջանում, որտեղ կան 12 կայուն օգտագործվող պահպանման տարածքներ ու 6 լիարժեք պաշտպանված տարածքներ։ Վերջիններս՝ Ամազոնիա, Ժամանշին, Ռիո Նովո և Սերրա դու Պարդու ազգային պարկերը, ինչպես նաև Սերրա դու Կաշիմբու կենսաբանական արգելոցն ու Տերրա դու Մեյու էկոլոգիական կայանը ընդգրկում են 6670422 հա։ Կայուն օգտագործվող տարածքները ներառում են՝ Տապաժոս բնապահպանական տարածքը և Ալտամիրա, Ամանա, Ժամանշին, Տրայրան և Իտայտուբա I, Իտայտուբա II ու Տապաժոս ազգային անտառները, որոնք ընդհանուր ունեն 7555889 հա տարածք։

Ծանոթագրություններ
------------------

1. ↑  Արգելոցների համաշխարհային տվյալների շտեմարան — 1981.
2. 1 2 3  «Flona Altamira – Chico Mendes». Արխիվացված է օրիգինալից 2019 թ․ օգոստոսի 7-ին. Վերցված է 2019 թ․ օգոստոսի 7-ին.
3. 1 2 3 4  Unidade de Conservação ... MMA
4. ↑  Floresta Nacional de Altamira (PA) – Serviço Florestal
5. 1 2  «Plano de Manejo da Floresta Nacional do Trairão» (PDF). Արխիվացված է օրիգինալից (PDF) 2017 թ․ փետրվարի 11-ին. Վերցված է 2019 թ․ օգոստոսի 7-ին.

Աղբյուրներ
----------

* *Flona Altamira* (պորտուգալերեն), Chico Mendes Institute for Biodiversity Conservation, Արխիվացված է օրիգինալից 2016 թ․ օգոստոսի 16-ին, Վերցված է 2016 թ․ մայիսի 29-ին
* *Floresta Nacional de Altamira (PA)* (պորտուգալերեն), Serviço Florestal Brasileiro, Արխիվացված է օրիգինալից 2016 թ․ օգոստոսի 7-ին, Վերցված է 2016 թ․ մայիսի 29-ին `{{citation}}`: More than one of `|archivedate=` and `|archive-date=` specified (օգնություն); More than one of `|archiveurl=` and `|archive-url=` specified (օգնություն)
* *Plano de Manejo da Floresta Nacional do Trairão, Localizada no Estado do Pará* (PDF), Brasília – DF: ICMBio, Արխիվացված է օրիգինալից (PDF) 2017 թ․ փետրվարի 11-ին, Վերցված է 2016 թ․ մայիսի 19-ին
* *Unidade de Conservação: Floresta Nacional Altamira* (պորտուգալերեն), MMA: Ministério do Meio Ambiente, Վերցված է 2016 թ․ մայիսի 29-ին